**MAGYARORSZÁGI OROSZ FEKETE TERRIER EGYESÜLET A KÖZÖSSÉGÉRT**

**MOFTEK elnökségi ülés**

**Jegyzőkönyv**

Dátum: 2019.április. 29. (hétfő) du: 16.00. óra.

Résztvevők: a mellékelt jelenléti ív szerint

Helyszín: 1089 Budapest, Elnök u. 1. DND tárgyaló.

Napirendi pontok: mellékelt meghívó szerint

Emlékeztetőt készítette: Dobainé Tar Zsuzsanna

Emlékeztető készítésének időpontja: 2019. május. 02.

**Első napirendi pont** Új honlap menüpontjainak átnézése a szerkesztő munkatárssal együtt, változtatások megbeszélése, véglegesítés.

Sajnos az elnökségi ülésre Kóti Kata alelnök nem tudott eljönni, de korábban jelezte szóban és írásban is azokat a változtatásokat, melyeket a honlap egyes pontjainak átnézése során figyelembe vettünk. Mind arculatban, mind a menüpontokban történtek változtatások, van, amit véglegesen kivettünk, illetve van, ahol módosítottunk. Figyelembe vettük tagjaink kéréseit, itt elsősorban a kiállítási eredményeknél tartottuk azt szem előtt, hogy évekre visszamenőleg is meg lehessen nézni egy/egy kutya elért eredményeit. Ennek érdekében archiváltuk régi anyagunkat. Az általunk kért változtatások hamarosan elkészülnek és ezt követően elindíthatjuk újra honlapunkat. Természetesen ezt követően is bármikor tudunk változtatni, ha tagjainak kérik

**Második napirendi pont:** Klubkiállítás-ajándékok, kupák, rozetták, szponzor, segítők, vendéglátás, stb.

Az elnök tájékoztatása szerint ez évi klubkiállításunkat Miskolcon, a két napos CACIB kiállítást megelőző pénteken (május 24. péntek. 14.00 óra). tartjuk. Szponzorunk idén is gazdag ajándékokkal, tápokkal támogat bennünket. Szokásosan minden nevező is kap egy ajándék- csomagot, az osztálygyőztesek, klubgyőztesek szép kupákat, a BOB és BOS győztes pedig nagyon szép rozettát is kap. A kiállítás után lesz arra lehetőségünk, hogy mindenkit meghívjunk egy finom vacsorára, ahol kötetlenül tudunk szót váltani szeretett fajtánkról.

**Harmadik napirendi pont:** 2019-es őszi OFT találkozó helye, ideje, programja.

Erről korábban már történt egyeztetés, megkértük Kóti Katát, hogy szeptember 28, vagy október 12/19-re kérdezzen rá, hogy szabad-e a szokásos találka helyünk ( Happy Dog Kutyaiskola területe).Amennyiben sikerül végleges időpontban megállapodni, a nyár végén kezdjük majd el hirdetni a programot, melyet az előzetes érdeklődés szerint már nagyon sokan várnak.

**Negyedik napirendi pont:** Speciál CAC bírója. A 2021-es klubkiállítás bírójának eldöntése, majd felkérése.

Véglegesen eldöntöttük, hogy az idén nem lesz Speciál CAC kiállításunk. Ennek több oka is van, egyrészt igen kevés azok száma, akik kiállításra járnak, így egyáltalán nem tudjuk kihozni sajnos úgy a költségeket, hogy ne fizessünk rá. A nemzetközi klubnál is történtek változások, így meg kell várnunk, hogy fognak-e a jövőben is működni és ki tudjuk-e adni a nemzetközi címeket, vagy megalakul egy közép európai társulás, ami át fogja venni a nemzetközi klubnak a jogosítványait. Ennek ismeretében döntünk majd, hogy a következő években két kiállítást rendezzünk-e meg.

Már most gondolkoznunk kell a 2021-ben Magyarországon megrendezésre kerülő Európa kiállítás mellett megtartott klubkiállításunk bírójáról, mert az idő közeledtével a sokat foglalkoztatott és neves bírók már le lesznek kötve. Készült egy lista, hogy kik bírálhatják fajtánkat, ebből több nevet is kiválasztottunk és küldtünk egy előzetes felkérést a bírók részére. Annak ismeretében, hogy pozitív válasz érkezik le is fogjuk kötni a bírót hivatalosan, hogy be legyünk biztosítva. A helyszínt is kiválasztottuk, hamarosan megkötjük arra is a bérleti szerződést, ha ez meglesz közzétesszük tagjaink részére is

**Ötödik napirendi pont:** Egyebek.

Ezek után kötetlen beszélgetés folyt.

kmf.

Hitelesítő: Jegyzőkönyvvezető:

Deliné Juhász Mónika alelnök sk. Dobainé Tar Zsuzsanna elnök sk.